जब पुलिस ने मामले की छानबीन की तो पता चला कि वह साधु तो नेपाल से भागा हुआ खतरनाक बदमाश था, जो वेश बदलकर भारत में वर्षों से छिपा हुआ था। इस तरह एक बड़े साहित्यकार के साहस ने समाज के लिए एक पंथ, दो काज कर दिया। साधु वेशधारी खूंख्वार बदमाश के आतंक से पूरे इलाके को मुक्ति मिली और अनजान भारत-नेपाल पुलिस के हाथों वह बिना खोजबीन पकड़ा गया। यह घटना नागार्जुन ने बुजुर्ग कवि माहेश्वर तिवारी को सुनाई थी, जिन्होंने पिछले दिनों मुझे बताया। इस घटनाक्रम को ही केंद्र में रखकर नागार्जुन ने 'जमनिया का बाबा' की रचना की थी।